Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 776/12/8803	Košice II, 16.4.2015
EEČ : 2-64-106-2015

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 9.1.2013, spisová značka 1 Pv 776/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX II zo dňa 9.1.2013, spisová značka 1 Pv 776/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením povereného príslušníka PZ Obvodného oddelenia  PZ XXXXX pod sp. zn. : ČVS: XXXXX zo dňa 17.11.2012  bolo podľa § 206 ods. 1  Trestného poriadku vznesené obvinenie XXXXX  pre prečin nebezpečného vyhrážania podľa § 360  ods. 1, ods. 2 písm. b/   Tr. zák. na vyššie opísanom skutkovom základe.

Uznesením prokurátorky Okresnej prokuratúry XXXXX II zo dňa 09.01.2013, sp. zn. 1 Pv  776/12-7, právoplatným dňa 22.01.2013, podľa § 216 ods. 1 písm. a),c) Trestného poriadku bolo jeho trestné stíhanie podmienečne zastavené,  pričom mu bola určená skúšobná doba v trvaní 24 mesiacov od jeho právoplatnosti. 

Zároveň bolo uvedeným uznesením prokurátorky podľa § 216 ods. 4 Tr. por. s poukazom na § 51 ods. 3 písm. b/ Tr . zák. obvinenému uložené obmedzenie spočívajúce v zákaze požívania alkoholických nápojov a iných návykových látok. Ďalej mu bola prokurátorkou v predmetnom uznesení podľa § 216 ods. 4 Tr. por. s poukazom na § 51 ods. 4 písm. b/ Tr. zák. uložená povinnosť podrobiť sa protialkoholickému liečeniu.    

	Skúšobná doba podmienečného zastavenia trestného stíhania obvineného uplynula 22.01.2015.

Z  odpisu z registra trestov obvineného,  správy z  Okresného úradu v XXXXX evidenčnej karty vodiča i správy z miesta  jeho trvalého bydliska vyplýva, že v skúšobnej dobe obvinený nebol postihnutý za spáchanie trestného činu a priestupku. Rovnako podľa správy Prezídia PZ SR a lustrácie v GP SR nie je v súčasnosti trestne stíhaný.

Z lekárskej správy z 11.03.2013, predloženej obvineným a vystavenej XXXXX XXXXX XXXXX XXXXX XXXXX XXXXX, vyplýva, že obvinený v uvedenom zariadení absolvoval  protialkoholické liečenie od 28.01.2013 do 11.03.2013.

V zmysle § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uložením obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Trestného poriadku.

Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené aj vtedy, ak ide o osobu, proti ktorej sa skoršie stíhanie pre ten istý skutok skončilo právoplatným uznesením o podmienečnom zastavení trestného stíhania a obvinený sa osvedčil, ak rozhodnutie nebolo v predpísanom konaní zrušené.

 Vzhľadom na skutočnosť, že obvinený  v priebehu skúšobnej doby viedol riadny život, vyhovel uloženému obmedzeniu a povinnosti, bolo potrebné rozhodnúť o osvedčení obv. XXXXX v skúšobnej dobe podmienečného zastavenia trestného stíhania tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Lucia Bačová
prokurátorka